**SJEKKLISTE FOR SPEEDINTERVJU AV ELEVER**

Du kan rekruttere lærlinger ved å besøke en aktuell skole og gjøre speedintervjuer med elever som søker læreplass. På denne måten treffer du flere elever, og får vist fram virksomheten din på en god måte.

**Planlegging av speedintervju:**

* Kontakt OK stat for å få kontaktinformasjon på en lærer ved en videregående skole som tilbyr faget dere vil ansette en lærling i
* Avtal tid og sted for oppmøte før 1. mars i skoleåret
* Avtal hvordan speedintervjuet vil foregå i praksis
* Be gjerne læreren holde av et eget rom, eller et avskjermet sted til speedintervjuene
* Gi beskjed om at du ønsker å holde en kort presentasjon om virksomheten for alle elevene
* Print ut OK stats intervjuguide til et speedintervju med elever

**Gjennomføring:**

Vi i OK stat anbefaler at du først holder en kort presentasjon om:

* hva virksomheten din jobber med
* hva slags arbeidsoppgaver lærlingen vil jobbe med hos dere

Etter dette anbefaler vi at:

* du setter deg på et rom eller avskjermet sted læreren har holdt av
* læreren ber elevene som er interessert i læreplass hos deg komme til deg for et speedintervju
* gjennomfør intervjuet og motta CV og søknad fra eleven

**Etter intervjuet:**

* Kall inn lærlingene du tenker kan passe inn hos dere på et intervju i virksomheten din. Dette blir som et 2. gangsintervju ved en vanlig ansettelse
* Tilby lærlingen dere ønsker jobb
* Lærlingene trenger ikke innstilles eller gå gjennom et tilsettingsråd, siden de er unntatt statsansatteloven